Equinor er Nordens største selskap målt i omsetning

Ingen andre nordiske selskaper er i nærheten av å true Equinor.

Vis mer byoutline Foto: Nerijus Adomaitis Reuters

Publisert: Oppdatert: 20. mai 2018 11:24 , Publisert: 20. mai 2018 09:22

Det norske oljeselskapet Equinor (tidligere Statoil) er Nordens største selskap målt i omsetning.

Ifølge en rangering fra bedriftsinformasjonsselskapet CM Partner er det ingen nordiske selskaper som er i nærheten å true oljegigantens posisjon, skriver Dagens Industri.

Med en omsetning på nærmere 51 milliarder euro i fjor er Equinor milevis foran neste selskap på listen, svenske Volvo som hadde en omsetning på rundt 34 milliarder euro.

Det danske shippingselskapet Mærsk kniper siste pallplass med en omsetning på 26 milliarder euro.

Novo Nordisk er Nordens største selskap målt i markedsverdi. Selskapet har en verdi på 728 milliarder danske kroner, tilsvarende over 930 milliarder kroner.

Den danske legemiddelgiganten hadde en omsetning på 15 milliarder euro – noe som ga selskapet en niendeplass på listen.

Equinor har en markedsverdi på 738 milliarder kroner.

Totalt omsatte Nordens ti største selskaper for nesten 2.200 milliarder kroner i fjor, skriver Dagens Industri.

Les også Her blir Statoil-sjefen Equinor-sjef

Les også Kontraktsdryss fra «nye» Statoil – milliarder til Røkke-selskaper

Her kan du lese mer om Equinor